

**"Әлеуметтік-экономикалык даму болжамын әзірлеу ережесін бекіту туралы" Қазақстан Республикасы Үкіметінің 2009 жылғы 27 тамыздагы № 1251 қаулысына өзгерістер мен толықтырулар енгізу туралы**

***Күшін жойған***

Қазақстан Республикасының Үкіметінің 2013 жылғы 5 ақпандағы № 88 Қаулысы. Күші жойылды - Қазақстан Республикасы Үкіметінің 2015 жылғы 8 қыркүйектегі № 754 қаулысымен

      Ескерту. Күші жойылды - ҚР Үкіметінің 08.09.2015 № 754 қаулысымен (алғашқы ресми жарияланған күнінен бастап қолданысқа енгізіледі).

      Қазақстан Республикасының Үкіметі **ҚАУЛЫ ЕТЕДІ:**

      1. «Әлеуметтік-экономикалық даму болжамын эзірлеу ережесін бекіту туралы» Қазақстан Республикасы Үкіметінің 2009 жылғы 27 тамыздағы № 1251 қаулысына мынадай өзгерістер мен толықтырулар енгізілсін:

      көрсетілген қаулымен бекітілген Әлеуметтік-экономикалық даму болжамын әзірлеу ережесінде:

      8-тармақта:

      7) тармақша мынадай редакцияда жазылсын:

      «7) үш жылдық кезеңге арналған басым республикалық бюджеттік инвестициялар тізбесі (қосымша түрінде);»;

      мынадай мазмұндағы 8) тармақшамен толықтырылсын:

      «8) жоспарлы кезеңге арналған шартты қаржыландырылатын шығыстардың тізбесі (қосымша түрінде).»;

      мынадай мазмұндағы 10-1-тармақпен толықтырылсын:

      «10-1. Жоспарлы кезеңге арналған шартты қаржыландырылатын шығыстардың тізбесі осы ережеге 3-қосымшаға сәйкес нысан бойынша айқындалады.»;

      мынадай мазмұндағы 12-1 және 12-2-тармақтармен толықтырылсын:

      «12-1. Шартты қаржыландырылатын шығыстардың тізбесі мен көлемін бюджеттік жоспарлау жөніндегі орталық уәкілетті орган қалыптастырады және Республикалық бюджет комиссиясының қарауына шығарады.

      12-2. Шартты қаржыландырылатын шығыстарды бөлу тәртібін Қазақстан Республикасының Үкіметі айқындайды.»;

      15-тармақта:

      үшінші бөлікте:

      бірінші абзац мынадай редакцияда жазылсын:

      «Екінші кезеңде республиканың әлеуметтік-экономикалық даму көрсеткіштерінің болжамын нақтылау және болжамы жобасының бөлімдерін қалыптастыру, оның ішінде басым республикалық бюджеттік инвестициялар тізбесін нақтылау, сондай-ақ шартты қаржыландырылатын шығыстардың тізбесін қалыптастыру жүзеге асырылады:»;

      3) және 4) тармақшалар мынадай редакцияда жазылсын:

      «3) РБК қорытындысын ескере отырып, басым республикалық бюджеттік инвестициялар тізбесін және шартты қаржыландырылатын шығыстардың тізбесін қоса алғанда, республиканың әлеуметтік-экономикалық даму болжамының жобасы жоспарланатын кезеңнің" алдындағы жылдың 15 тамызынан кешіктірмей Қазақстан Республикасы Үкіметінің қарауына енгізіледі;

      4) басым республикалық бюджеттік инвестициялар тізбесін және шартты қаржыландырылатын шығыстардың тізбесін қоса алғанда, республиканың әлеуметтік-экономикалық даму болжамының жобасын жоспарланатын кезеңнің алдындағы жылдың 1 қыркүйегінен кешіктірмей Қазақстан Республикасының Үкіметі мақұлдайды.»;

      осы қаулыға қосымшаға сәйкес 3-қосымшамен толықтырылсын.

      2. Осы қаулы қол қойылған күнінен бастап қолданысқа енгізіледі.

      Қазақстан Республикасының

      Премьер-Министрі                           С. Ахметов

Қазақстан Республикасы

Үкіметінің

2013 жылғы 5 ақпандағы

№ 88 қаулысына

қосымша

Әлеуметтік-экономикалық

даму болжамын әзірлеу

ережесіне

3-қосымша

 **Жоспарлы кезеңге арналған шартты қаржыландырылатын шығыстардың тізбесі**

|  |  |  |  |
| --- | --- | --- | --- |
| Р/с№ | Бюджеттік бағдарламалар әкімшілерінің атауы | Шығыстардың атауы | Сомасы, млн. теңге |
| 1 | 2 | 3 | 4 |
|
 | Жиыны: |
 |
 |
|
 |
 |
 |
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК